Patrick Rothfuss en febreiro de 2014.
**Patrick James Rothfuss**, nado en Madison (Wisconsin) o 6 de xuño de 1973, é un escritor estadounidense de fantasía e profesor adxunto de literatura e filoloxía inglesa na Universidade de Wisconsin. É o autor da triloxía *The Kingkiller Chronicle*.

Traxectoria
-----------

Matriculuse na Universidade de Wisconsin-Stevens Point onde inicialmente pretendía estudar enxeñaría química, pero cambiou de opinión para estudar psicoloxía clínica, adicándose durante tres anos a estudar calquera materia que atraía o seu interese. Durante esta época comezou traballar nunha novela de fantasía extremadamente longa chamada *The Song of Flame and Thunder*. Tamén comnzou a escribir unha columna sobre a vida universitaria en de *The Pointer*, o periódico do campus. Graduouse en inglés no ano 1999. Tras completar *The Song of Flame and Thunder*, Rothfuss envía o traballo a varias editoriais, pero é rexeitada. No 2002 gaña o premio *Writers of the Future* con *The Road to Levinshir*, un extracto da súa novela. A continuación Rothfuss véndea a DAW Books. *The Song of Flame and Thunder* divídese nunha serie de tres tomos á que se lle da o título de *The Kingkiller Chronicle* (Crónica do asasino de reis), publicándose o primeiro tomo, *The Name of the Wind* (O nome do vento), en abril de 2007. A novela gaña ese ano o *Quill Award* á mellor novela de fantasía/ciencia ficción, aparece na lista de best-séllers do *The New York Times* e Amazon selecciónao entre as súas dez «xoias ocultas» do 2007. *The Wise Man's Fear* (O temor dun home sabio), a continuación de *The Name of the Wind*, publícase en marzo do 2011 no mundo anglosaxón. Debutou a primeira semana do seu lanzamento no número 1 de *The New York Times* e no número 2 de *The Times*, e foi a recomendación do mes en Amazon. Actualmente, Rothfuss está a traballar na revisión da terceira entrega, provisionalmente titulada *The Doors of Stone* (As portas de pedra).

Notas
-----

1. 1 2  "Copia arquivada". Arquivado dende o orixinal o 07 de xuño de 2015. Consultado o 06 de febreiro de 2013.

Véxase tamén
------------

### Bibliografía

#### *The Kingkiller Chronicle* (Crónica do asasino de reis)

* *The Name of the Wind* (O nome do vento) (abril de 2007)
* *The Wise Man's Fear* (O temor dun home sabio) (marzo de 2011)
* *The Doors of Stone* (As portas de pedra, título non definitivo)

#### Outras obras

* *The Road to Levinshir* ("O camiño a Levinshir", extracto dun capítulo de *The Wise Man's Fear*, xullo 2008)
* *The Adventures of the Princess and Mr. Whiffle* ("As aventuras da princesa e o señor Fu", xullo 2010)
* *Your Annotated, Illustrated College Survival Guide* ("A túa guía de supervivencia universitaria anotada e ilustrada", recolle as columnas que escribiu no periódico do campus, 2005).

|  |  |
| --- | --- |
| Control de autoridades | 
* Wd: Q514546
* WorldCat
* VIAF: 85887056
* BIBSYS: 12061039
* BLBNB: 000487247
* BNE: XX4833488
* BNF: 16143627d
* CANTIC: a10687300
* CiNii: DA16328272
* Europeana: ID
* GEC: 0522523
* GND: 136412939
* IMDb: nm5899467
* ISNI: 0000 0000 8161 2105
* LCCN: nb2008008043
* LibraryThing: rothfusspatrick
* MusicBrainz: ID
* NDL: 01147964
* NKC: xx0088212
* NTA: 302329110
* OL: OL2830895A
* PTBNP: 1443525
* SELIBR: 348382
* SUDOC: 147906067

 |